Grausová, Natália, poslankyňa NR SR (2018-05-28):
Dovoľte mi, aby som vstúpila do toho, nedá mi, keďže pán Krajniak spomínal tento prípad s tými nemeckými športovkyňami. Bol taký prípad, teda nie je ojedinelý, myslím, že sa to stalo v Amerike, že rodičia splodili ďalšie dieťa, pretože mali choré dieťa a aby, kvôli transplantácii, kvôli záchrane tohoto chorého dieťaťa, tak splodili nové dieťa a zabili ho vlastne len preto, aby mohli použiť tkanivo toho plodu a toho dieťatka, toho nového. Čiže to je tiež podľa mňa zvrá; takáto, takéto zvrátenosti sa dejú. Čo sa týka, padlo, teda padli tu slová o tom, že nesprávna diagnostika, aj vy ste to, pán kolega, spomínali. Tak ja by som chcela povedať, že 18. februára TASR vydalo správu: „Matka v Británii rozhorčená po tom, čo lekári mylne diagnostikovali jej nenarodené dieťa a odporúčali jej potrat. Dieťa sa narodilo úplne zdravé.“ Ona, teda 25-ročná Kamelia Waltersová, teda diagnostikovali jej v nemocnici St. George´s Hospital, diagnostikovali jej nenarodenému dieťaťu zriedkavú a bolestivú dedičnú chorobu, ktorá spôsobuje lámavosť kostí. 25-ročná Kamelia Walters ignorovala ich radu a porodila zdravé dievčatko, ktoré má teraz už 18 mesiacov. Waltersová uviedla, že v januári 2016 navštívila nemocnicu kvôli ultrazvuku. Technik zavolal konzultantovi, ktorý mladej matke povedal, že jej nenarodené dieťa má zlomeniny kostí. Lekár potom Waltersovej povedal, že jej dcérka má pravdepodobne chorobu krehkých kostí, osteogenesis imperfecta, typ 3. Toto ochorenie spôsobuje početné zlomeniny kostí, ovplyvňuje vnútorné orgány, môže spôsobiť respiračné problémy, deformitu kostí, deformitu chrbtice a stratu sluchu. „Následne mi lekári hovorili,“ Waltersová uvádza, „následne mi lekári a pracovníci nemocnice odporúčali potrat. Bola som v šoku, keď som ten deň prišla domov.“ Dodáva: „Iba som plakala a plakala, ale moja mama mi povedala, že tomu neverí, pretože nikto v rodine nemal nič podobné.“ Waltersová a jej partner, 27-ročný L. Anderson, odmietli taktiež test, ktorý im lekári odporúčali na 100-percentné potvrdenie diagnózy, pretože toto testovanie by bolo mohlo spôsobiť spontánny potrat. Keď sa dievčatko narodilo, bolo úplne zdravé. „Nejako som podvedome cítila, že s mojím dieťaťom nič zlé nie je, a keď sa narodilo, len sa to potvrdilo,“ hovorí matka. Avšak Waltersová je pobúrená, že jej lekári odporúčali potrat, pretože keby ich počúvala, zabila by potratom zdravé dieťa. Medzičasom porodila ďalšie zdravé dieťa, dievčatko. Hovorca nemocnice povedal pre Sun online, že nebude komentovať jednotlivé prípady, ale privítal by možnosť stretnúť Waltersovú osobne, aby prediskutovali jej sťažnosť. Podobné prípady však nie sú ojedinelé ani u nás. Mnoho zdravých detí skončí ako biologický odpad dôsledkom potratu práve kvôli chybným diagnózam, ktoré by inak, teda tieto deti by inak matky porodili zdravé. Väčšina testovaní tehotnej ženy totiž na genetické vady dieťaťa sú totiž v konečnom dôsledku len štatistickým výpočtom a matky sú následne natoľko vystrašené, že ten tlak neunesú a idú na potrat. Vedeli by o tom svoje rozprávať ženy, ktoré tento tlak ustáli a narodilo sa im zdravé dieťa. Toľko len k tomu, že áno, stávajú sa tie omyly a veľmi, častokrát sa tie deti narodia aj zdravé. Ďakujem.